95/100/EY: Komission päätös, tehty 28 päivänä maaliskuuta 1995, yhteisön rahoitustuesta tarkastusjärjestelmän parantamiseksi Suomen ulkorajoilla (Ainoastaan suomen- ja ruotsinkieliset tekstit ovat todistusvoimaiset)



Virallinen lehti nro L 076 , 05/04/1995 s. 0019 - 0020



KOMISSION PÄÄTÖS, tehty 28 päivänä maaliskuuta 1995, yhteisön rahoitustuesta tarkastusjärjestelmän parantamiseksi Suomen ulkorajoilla (Ainoastaan suomen- ja ruotsinkieliset tekstit ovat todistusvoimaiset) (95/100/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), ja erityisesti sen 38 artiklan, sellaisena kuin se on viimeksi muutettuna neuvoston päätöksellä 94/370/EY (2), ja erityisesti sen 38 artiklan, sekä katsoo, että neuvoston direktiiveissä 90/675/ETY (3) ja 91/496/ETY (4), sellaisina kuin ne ovat viimeksi muutettuina Itävallan, Suomen ja Ruotsin liittymisasiakirjalla, vahvistetaan periaatteet, jotka koskevat kolmansista maista yhteisöön tuotavien tuotteiden ja eläinten eläinlääkärintarkastusten järjestämistä, ja säädetään mahdollisuudesta, että jäsenvaltiot, erityisesti Suomi, voivat käyttää hyväkseen yhteisön rahoitustukea näiden tarkastusten toimeenpanemiseksi, Suomen viranomaiset ovat jättäneet komissiolle kansallisen ohjelman, jonka tarkoituksena on parantaa ulkorajoilla eläinten ja eläinperäisten tuotteiden tarkastusten järjestelmää; tähän suunnitelmaan sisältyy erityisesti tarpeellisten infrastruktuurien rakentaminen ja uudistaminen, valvontaan tarkoitetun laitteiston ostaminen sekä lisähenkilöstön ottaminen palvelukseen, ja suunnitelman mukana on toimitettu asianmukaiset rahoitusta koskevat tiedot, ulkorajoilla toimitettavien eläinlääkärintarkastusten tehostaminen on sisämarkkinoiden toteuttamisen vuoksi yhteisön ensisijaisia toiminta-aloja, yhteisön osallistumisen rahoitukseen on kuitenkin pysyttävä käytettävissä olevien määrärahojen rajoissa; tämän vuoksi on tärkeätä erityisesti yhteisön rahoituksen tehokkuuden parantamiseksi vahvistaa ensisijaisiksi arvioidut toimenpiteet, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään liitteessä esitetty ohjelma kahden vuoden ajaksi 1 päivästä tammikuuta 1995 alkaen. 2 artikla 1. Yhteisön rahoitusosuudeksi vahvistetaan 50 prosenttia ohjelman kokonaiskustannuksista, kuitenkin enintään 448 200 ecua. 2. Yhteisön rahoitustuki myönnetään vuosittain ja ensimmäisen kerran vuonna 1995 seuraavasti: - 50 prosenttia tukeen oikeutetuista meneillään olevan vuoden kustannuksista kunkin vuoden alussa. Ensimmäisen vuoden osalta toiminta on aloitettava viimeistään 1 päivänä huhtikuuta 1995. - jäännös kunkin vuoden lopussa. Viimeisenä vuonna jäännös maksetaan toiminnan loppuessa, minkä tulee tapahtua viimeistään 31 päivänä joulukuuta 1996. 3 artikla 1. Maksut suoritetaan ecuina. 2. Komissiolle jätetyn ennakkomaksuhakemuksen jälkeen suoritetaan 2 artiklan 2 kohdan ensimmäisessä luetelmakohdassa tarkoitettu maksu. 3. Edellä olevan 2 artiklan 2 kohdan toisessa luetelmakohdassa tarkoitettu maksu suoritetaan vahvistusasiakirjojen esittämistä vastaan. 4 artikla Tämä päätös on osoitettu Suomen tasavallalle. Tehty Brysselissä 28 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 373, 31.12.1990, s. 1 (4) EYVL N:o L 268, 24.9.1991, s. 56 LIITE OHJELMA I Jäljempänä eritellyt kustannukset ilmaistaan ecuina ilman arvonlisäveroa. >TAULUKON PAIKKA> II Suuntaa-antava erääntymisaikataulu on seuraava: - 20 % töiden kokonaiskustannuksista vuonna 1995 - 80 % töiden kokonaiskustannuksista vuonna 1996 Jollei 2 artiklan 1 kohdassa tarkoitetusta rajoituksesta muuta johdu, rakennusten kustannuksia voidaan mukauttaa Suomen vuotuisen rakennuskustannusindeksin mukaan.